Er hægt að sanna að Guð sé til?
Ef þið eigið við óyggjandi vísindalega sönnun um tilveru Guðs, þá leggum við til aðra aðferð. Hvert okkar getur hlotið vitneskju um að Guð sé raunverulegur, en það er nokkuð sem gerist ef við leitum hans af djúpri persónulegri þrá með því að læra, þjóna, biðjast fyrir og hljóta guðlegan innblástur. Þegar við hljótum þá vitneskju, getum við séð sannindamerki um Guð hvarvetna umhverfis – í náttúrunni, daglegu lífi og bænheyrslu okkar.
Musteri Síðari daga heilagra eru frábrugðin öðrum kirkjubyggingum. Meðlimir kirkjunnar fara á þann stað til að gera loforð við Guð. Það eru meðal annars loforð um að halda boðorðin, vera góðir eiginmenn og góðar eiginkonur og liðsinna hvert öðru með því að deila því sem við eigum. Þar sem við trúum að fjölskyldur séu eilífar, þá er margt sem gert er í musterum til að efla fjölskylduböndin enn frekar. Hjónavígslur eru framkvæmdar til að vara alla tíð – ekki einungis „þar til dauðinn aðskilur ykkur.“ Foreldrar og börn verða eilífar fjölskyldur. Við minnumst ættmenna okkar. Mikið starf fer fram í musterum!